, Það fer drjúgur tími af hverri veiðiferð í að leita að ufsa í veiðanlegu magni . Það hefur ekki gengið nógu vel að finna hann en það er vandalaust að ná skammtinum á gullkarfa - og þorskveiðum , “ sagði Magnús Kristjánsson , skipstjóri á Sturlaugi H. Böðvarssyni AK , er rætt var við hann á heimasíðu HB Granda . . Magnús var þá staddur með togarann að veiðum á Boðagrunni en þar hefur verið leitað að ufsa frá því að veiðiferðin hófst sl. mánudag . Lítið er af skipum þar sem Sturlaugur H. Böðvarsson er nú að veiðum en fjöldi skipa er á úthafskarfamiðunum úti á Reykjaneshryggnum . Samkvæmt áætlun á togarinn að vera í höfn í Reykjavík nk. föstudag .